આરોગ્ય ટુચકા 74. અથાણાંની સાચવણી: અથાણામાં સરકો અથવા સોડીયમ બેન્ઝોઇટ નાખવાથી અથાણું ખરાબ થતું નથી. જો લીંબુનું અથાણું ખરાબ થતું લાગે તો, તેમાં થોડી દળેલી સાકર ભેળવી દેવી. કેરીના અથાણામાં તેલ ગરમ કરતી વખતે તેમાં ત્રણ લવીંગ નાખી દેવાથી અથાણું બગડતું નથી. અથાણું હંમેશાં મોટા પહોળા મોઢાવાળી ચીનાઇ માટીના બરણીમાં રાખવું. અને રોજના ઉપયોગ માટે નાની બરણીમાં કાઢી લેવું. અથાણું કાઢ્યા બાદ તેને નીચેથી ઉપર હલાવી લેવું. અથાણાંની બરણીના મોઢા પર પાતળું મલમલનું કપડું બાંધવું.